Манастир Медна
Манастир Медна је манастир Српске православне цркве у селу Медна, општина Мркоњић Град, у владичанству бихаћко-петровачком. Посвијећен је Преподобномученицима медљанским.

Откривање Преподобномученика медљанских 

За ископавање и откријевање моштију тројице инока заслужна је Петра Топић (рођена Тегелтија), којој су се још као седмогодишњакињи први пут указали иноци Серафин, Мардарије и Авакум. Према њезиним привиђењима дошли су из Петропавловог манастира код Требиња, а послије су мученички погубљени. Ова привиђања Петри нико није вјеровао, па ни родитељи, те су је многи сматрали мало чудном. 

Иако је прошло неколико десетљећа Петра није одустала у тражењу да се мошти мученика открију, у љето 2003. године, парох Друге парохије мркоњићке, отац Славољуб Тегелтија, обавијестио је владику бихаћко-петровачког Хризостома да његова родица Петра, жели да му саопшти своја духовна виђења, која је прате десетљећима уназад. Владика је чуо све оно што му је Петра хтјела рећи, дори су и обишли цјелину Црквиште у селу Медна, гдје су виђења била најчешћа. Владика је, не журећи са доношењем било какве одлуке, оставио питање отвореним, вјерујући да ће вријеме донијети свој суд, јер уколико је у питању чудо Божије, оно се неће моћи скрити, нити ће га вријеме моћи потиснути.  Три године касније, у јесен 2006. године, и сам владика Хризостом имао је чудне снове, проткане мислима о медљанским иноцима, одлучио је да учини први корак. Затражио је од оца Николе Пене, пароха медљанског, да се приступи откопавању земљишта. Поред парохијског свјештеника, оца Николе Пене, откопавању је, заједно са Петром Топић, присуствовао и отац Василије (Рожић), настојатељ манастира Клисина. Прилоком откопавања пронађене су мошти преподобномученика које су биле жуте као злато, и имале су топлоту људског тијела према свједочењу настојатеља Василија.

Црква Рођења Пресвете Богородице 

Након откривања моштију оне су пренесене у 2 километра удаљену цркву Рођења Пресвете Богородице. 

Првобитни храм, зидан од тврдог вјештаства, подигнут је између 1883-1888. године. Скоро 100 година је трајао, али је због дотрајалости порушен 1977. године. Исте године започета је градња новог, тј. данашњег храма. Градња и његово опремање трајали су дуго, до 1988. године. Нови храм осветио је владика бањалучки Јефрем.

Изградња манастира 

Недалеко од мјеста проналаска моштију приступило се изградњи манастира. У јесен 2011. године, владика бихаћко-петровачки Хризостом, заједно са свјештеницима, освјештао је новоподигнути храм посвећен Преподобномученицима медљанским. 

Мошти преподобномученика медљанских су 8. јуна 2019. године, након дванасет и по година, из цркве Рођења Пресвете Богородице у Медној, пренесене у манастир Мeдна.

Прва настојатељица манастира Стефанија устоличена је 11. октобра 2021.

Види још 
 Православни манастири у Републици Српској

Извори

Спољашње везе 
 У манастиру Медна прослављена слава и започет монашки конак  
 Епископ бањалучки јефрем посетио манастир медну епархија бихаћко-петровачка 
 Православље као национални штит у Босанској Крајини 
 Чудесно обретеније моштију светих мученика 
 У медни код мркоњић града пронађене мошти тројице монаха 
 Епископ бихаћко-петровачки Атанасије посјетио је манастир Медну 
  
  

Верски објекти у Мркоњић Граду
Манастири Епархије бихаћко-петровачке
Српски православни манастири у Републици Српској